Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Taivaassa ei ole pahuutta.
Siellä ollaan rakkauden, ilon, rauhan ja kirkkauden ympäröimiä.
Mutta vieraani sanoo, -
että voimme elää tässä taivaallisessa ilmapiirissä jo nyt.
Sid Roth on tutkinut yliluonnollista maailmaa jo yli 40 vuoden ajan.
Liity Sidin seuraan Yliluonnollista-ohjelmaan.
Vieraani tri Candice Smithyman -
sitoutui Messiaaseen täysin.
Sinäkin tekisit samoin, jos olisit kokenut samanlaisen kohtaamisen.
Mitä sairauksia sinulla oli?
Minulla oli Crohnin tauti, vaikea ahdistus, masennus, pelon henki.
Voidaanko Crohnin tauti parantaa? - Ei. Se on parantumaton sairaus.
Mitä sitten tapahtui?
Olin kärsinyt tästä sairaudesta suurimman osan elämästäni.
Olin koko ajan täynnä pelkoa, ahdistusta ja masennusta.
Asuin Havaijilla.
Mieheni lähti puolen vuoden ulkomaankomennukselle.
Kun hän oli poissa, aloin kokea voimakasta surua ja masennusta.
Suru juonsi juurensa siihen, että isäni kuoli ollessani 9-vuotias.
En ollut ikinä surrut hänen kuolemaansa.
Kun jäin yksin, pintaan alkoi pulpahdella tunteita, -
joita olin vuosikausien ajan padonnut tietämättäni.
Menin lääkäriin.
Hän tarjosi ahdistus- ja masennus- lääkkeitä, mutten halunnut niitä.
Mieheni soitti ja sanoi, -
että minun pitää mennä hautajaisiin. Eräs hänen ryhmästään oli kuollut.
Sanoin: "En pysty. En ole ollut hautajaisissa isän kuoleman jälkeen."
Mutta mieheni sanoi, että pitäisi mennä perheen tueksi.
Hautajaisten aattona lausuin uskonpuutteisen, ylpeän rukouksen.
Sanoin: "Herra, jos olet siellä ja kuulet, en pysty nyt livistämään."
En tarkoittanut ainoastaan hautajaisia, -
vaan yleisesti ahdistusta, masennusta ja sairautta.
Nukahdin. Heräsin seuraavana aamuna. Etsiskelin kipuani.
Kun on surua tai masennusta, kipua tietää odottaa.
Mutta sitä ei ollut. Tunsin vain iloa.
Menin hautajaisiin. Ystävänikin huomasi minussa jotain erilaista.
Kerroin vain rukoilleeni, ja Jumala oli koskettanut, -
ja yhtäkkiä ymmärsin Sanaa.
Kerropa portaalista ja yhdyskäytävistä.
Luen otteen kirjastasi.
"Sinä", ja puhut meistä, -
"olet nyt taivaallinen olento maallisessa asussa."
Selitäpä hieman.
Ihmisten on tärkeää ymmärtää se.
Kun synnymme uudesti, siirrymme saman tien ikuisuuteen.
Ikuisuus ei ala vasta kuolemasta. Elämme ikuisesti jo nyt.
Meidän pitää oppia toimimaan ikuisina olentoina jo tässä ja nyt.
Kun alamme tehdä niin ja aktivoimme sen ymmärryksen, -
tiedon ja yliluonnollisen uskon tietäen, että olemme ikuisia olentoja, -
alamme nähdä taivaan ihmeitä maan päällä.
Kaikki paranemisessa ja ihmeissä perustuu uskoon.
Jumala kohtaa meidät siellä, missä olemme.
Jos uskomme olevamme ikuisia olentoja, -
Hän kohtelee meitä sellaisina.
Jumala on antanut sinulle lahjoja. Olet näkijä. Näet näkymättömät.
Sinä selität, ja alan nähdä.
Pidän sanasta, jota käytät enkeleistä. Tarjoilija.
Monet tarjoilijat ovat joutuneet nyt työttömiksi. Mitä nämä tekevät?
Nämä tarjoilijat eivät ole työttömiä. He ovat taivaan palkkalistoilla.
He odottavat joka aika Jumalan Sanan käskyä.
Aivan kuten ollessamme ravintolassa ja syötyämme ateriamme -
tai juotuamme lasin tyhjäksi, tarjoilivat tulevat palvelemaan.
Jumalan lähettämät enkelit toimivat samoin valtakunnan tarkoituksissa.
He vastaavat Hänen Sanaansa.
Tämä ei ole mikään omituinen tai umpimähkäinen juttu.
Meillä on Sana sisällämme tai voimme lukea Sanaa.
Riittää, että sanoo Sanan, -
niin he alkavat toimia lausutun Sanan mukaisesti.
Siksikö niin monet tarttuvat nyt ilmestykseen -
Jumalan lupauksiin vetoamisesta ja niiden julistamisesta ääneen?
Sitäkö on meneillään? Tarjoilijasi ei ole enää työtön.
Aivan. Vuosien ajan pastorit ja johtajat ovat opettaneet meitä -
puhumaan Jumalan Sanaa, niin asiat muuttuvat. Se on totta.
Mutta harvemmin opetetaan siitä tosiasiasta, -
että enkelit tarkkaavat Herran ääntä, ja Herran ääni on Hänen Sanansa.
Meidän tulee puhua Sanaa ja muuttaa sielua ja ympäristöä sitä kautta, -
mutta enkelit odottavat saavansa yhtyä Sanaan kanssamme.
Se on asian toinen puoli, joka on ollut olemassa alusta asti.
Jumala on lähettänyt enkelit. He tarkkaavat Jeesuksen ääntä.
Olemme ikuisia, kuten Hänkin on. Hän osti meille pelastuksemme, -
joten semminkin he ovat apunamme, koska Hän istuu Isän vierellä -
ja haluaa antaa meille taivaasta suojelusta, rohkaisua ja rakkautta.
Candice kävi taivaassa.
Kokemus mullisti hänen elämänsä.
Kun hän kertoo siitä ja rukoilee puolestasi, -
se mullistaa myös sinun elämäsi.
Kiinnostaako kuulla?
Yliluonnollista-ohjelma jatkuu hetken kuluttua.
Hitlerin noustua valtaan juutalaistyttö vietiin keskitysleirille.
Häntä kidutettiin ja orjuutettiin. Ruoka oli lähinnä sahanpurua.
Sata sukulaista murhattiin.
Hän vapautui, mutta katkeruus sairastutti hänet.
Hänet piti leikata 27 kertaa.
Sitten hän sai ilmestyksen, joka muutti koko elämän.
Oletko ikinä pohtinut, onko elämässä jotain muuta?
Lue nettisivulta, mitä naiselle sitten tapahtui.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
Yliluonnollista-ohjelmaverkosto ISN -
tarjoaa ohjelmavirtaa 24/7 mobiililaitteelle tai älytelevisioon.
Voin katsoa milloin haluan.
Treenaan paljon ulkona. ISN kulkee mukanani.
Lataa ilmainen ISN-sovellus.
Yliluonnollista-ohjelma jatkuu.
Kun kuulin tästä, -
sanoin Candicelle: "Tahdon sinun kertovan siitä."
"Millaista oli käydä taivaassa ja miten se vaikutti sinuun?"
Kertoisitko siitä nyt?
Toki. Jumala näytti minulle -
hätkähdyttävän kuvan kuninkaallisesta pöydästä.
Hän vei minut sinne. Olin kirjaimellisesti...
Mikä on kuninkaallinen pöytä?
Jes. 25:6 puhuu, että Herra kattaa meille juhla-aterian.
Pöydässä on viinejä. Se on suuri juhla lopunaikoina.
Se pöytä on olemassa jo nyt. Hän istuu siinä pöydässä.
Siellä on myös suuri todistajien pilvi ja enkeleitä tässä pitopöydässä.
On käynnissä juhlat. Kun aikanaan olemme yhdessä, on toiset juhlat.
Kuitenkin jo nyt sinulle on olemassa istuin, jossa on sinun nimesi.
Kultalautanen ja kulta-aterimet, joissa kaikissa on sinun nimesi.
Kultaiset maljat, hedelmiä.
Edessäsi on leipää, ilmestyksen leipää, -
elämän leipää, taivaan leipää.
Pöydässä on öljyä, öljyä lampunjalassa.
Mutta on myös öljyä, johon voi kastaa leipää tai sormesi.
Enkelit tulevat ja tuovat, mitä tarvitsemme.
Mutta on eräs ruokaa ja kultaakin kauniimpi asia.
Hän istuu siellä ja on kanssamme.
Kun Hän nauraa, kirkkaus tulee julki.
Se on pakahduttava tunne. Lakkaamme tiedostamasta itseämme.
Tiedostamme vain Hänet.
Ihmisenä olemme hyvin tietoisia inhimillisyydestä ja synneistä.
Kannamme huolta heikkoudestamme tai siitä, miltä näytämme.
Mutta siellä keskitymme vain Häneen.
Hän tulee, ottaa tuolin, istuu ihmisten viereen ja alkaa jutella.
Se on rakkautta ja täydellistä rauhaa. Se on ihmeellistä.
Se kuva on painunut mieleeni. Voin palata sinne milloin vain.
Entäpä ne säiliöt?
Ne ovat ihmeelliset. Kartanossa on pitopöytä oikealla.
Yläkerrassa on kuninkaallinen sviitti.
Se itsessään on suurenmoinen.
Syvänsinistä samettia ja kultaa.
Sen jälkeen on toiset portaat. Ne vievät säiliöille.
Ne ovat taivaallisia säiliöitä Hoos. 2:sta.
Niissä on viiniä, öljyä, jyviä, -
kultaa, hopeaa, vettä, villaa, pellavaa.
Kaikenlaista, mitä maan päällä tarvitsemme.
Pöytä, tuolit ja kaikki muu siellä oli ensin tehty taivaassa.
Sitten ne annettiin meille ajatuksina ja käsityksinä, -
jotka toimme julki maan päällä.
Kaikki säiliöissä on tänään meidän saatavillamme Hoos. 2:n mukaan.
Nämä asiat otettiin pois Israelin kansalta, -
mutta kun Israel teki parannuksen, Jumala antoi ne takaisin.
Sana mainitsee Jisreelin, se on: "Jumala kylvää".
Jumala kylvää nämä asiat jälleen maahan.
Se on siis saatavillamme. Kapuamme portaat ylös hengessä.
Nappaamme tarvitsemamme kullan, leivän, ilmestyksen, -
viinin eli uudet mahdollisuudet, voitelun öljyn ja kaiken muun.
Niitä voi hakea myös ystäville ja sukulaisille.
Autapa minua nyt.
Olen tunneihminen enemmän kuin näkijä.
Tunnen Jumalan läsnäolon vieraistani valtaosan yllä.
Nyt tunnen jotain enemmän kuin normaalia voitelua. Tiedätkö?
Uskon, että se on Jumalan kirkkaus, kabod, Herran paino.
Kun puhun näistä raamatunpaikoista, Jumala konkretisoi sen ihmisille.
Hän todella haluaa, että ihmiset tarttuvat niihin.
Usko on luottamus siihen, mitä toivotaan, sen näkemistä, mikä ei näy.
Niin sanoo Hepr. 11:1.
Kun käy siellä, siitä tulee osa ihmisen olemusta.
Se on osa DNA:tani. Se on osa minua.
En voi enää palata ennalleni, koska olin siellä Hänen kanssaan.
En olisi halunnut palata.
On hyvä juttu, että sinulla on tuo kokemus.
Mutta entäs minä ja me?
Tämän kuninkaallisen pitopöydän näin myöhemmällä vierailullani.
Kerron siitä kirjassani.
Herra sanoi: "Et voi jäädä. Sinun täytyy palata."
Sanoin: "Rakastan miestäni ja lapsiani, mutta en halua palata."
Hän sanoi: "Sinun täytyy. Sinun pitää kertoa ihmisille, mitä koit."
En ollut silloin vielä nähnyt kuninkaallista pitopöytää, -
tulienkeleitä tai ylipäätään enkeleitä.
Kaikki se tuli myöhemmin. Se on kaikille. Se on sydämen puhtautta.
Sinulla pitää olla aito sydän Jumalan edessä: -
"Herra, rakastan Sinua. Haluan olla kanssasi nyt."
"En halua odottaa, kunnes makaan haudassa -
ja henkeni ja sieluni ovat luonasi. Haluan Sinut nyt."
Hän vastaa siihen.
Ja Hän vastaa siihen nyt yhä enemmän eri puolilla eri tavoin.
Hän tahtoo, että Hänen omansa ovat valmiit Hänen paluuseensa.
Jos olisit Jeesus, etkö haluaisi, että omillasi on esimakua siitä, -
minne he ovat menossa, jotta he voivat valmistautua?
Jotta he voivat olla nälkäisiä.
Jotta he panevat elämänsä kuntoon, jotta heillä olisi puhdas sydän, -
jotta he osaisivat puhua ja käyttäytyä kuninkaallisen tavoin.
Hän sanoo: "Minä tulen takaisin.
Olen Kuningas. Haluan istua kuninkaallisten kanssa."
"En halua istua sellaisten kanssa, jotka olen lunastanut, -
mutta jotka yhä käyttäytyvät kuin en olisi tehnyt mitään."
Hän haluaa olla meidän kanssamme sillä tavalla kuin me nyt.
Kuin me keskustelemme tässä. Hän on tässä. Kanssamme nyt.
Näen meidät taivaallisissa keskustelemassa kasvokkain, -
ja Hän on läsnä. Hän on todellinen.
Tällä keskustelulla Hän haluaa meidän kertovan, että se on kaikille.
Nyt kuulit. Se on sinullekin.
Hetken kuluttua Candice rukoilee, -
että koet taivaan maan päällä koko ajan.
Yliluonnollista-ohjelma jatkuu hetken kuluttua.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Jumalan yliluonnollisuus ei tunne rajoja.
Nyt voit saada varustusta ihmeisiin milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse yhtä uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Milloin tahansa, missä tahansa.
Jumala ei ole rajoitettu, ei myöskään pääsysi yliluonnolliseen.
Yliluonnollista-ohjelma jatkuu.
Candice, mitä ovat siunauksen estäjät?
Siunauksen estäjät varastavat meiltä ilon tai taivaallisen kokemuksen.
Taivas on saatavillamme joka päivä uskossa ja Sanassa, -
jota kannamme sydämessäsi.
Kaikki, mikä aiheuttaa häiriöitä, vääristymiä, lannistumista, pelkoa, -
ahdistusta tai masennusta, pyrkii ajamaan sinut pois -
Herran sinulle antamalta istuimelta.
Hän tahtoo, että vaellamme täyteydessä, yltäkylläisyydessä -
ja varmuudessa, että istumme Hänen kanssaan koko ajan.
Siunauksen estäjät ovat asioita, -
jotka kääntävät huomiomme pois, kun vietämme aikaa Hänen kanssaan.
Vihollinen saattaa kylvää meihin siemenen vanhoista kokemuksista, -
niin että alamme kiinnittääkin siihen huomiota. Ei.
Kuninkaallisessa pöydässä ei ole häiriötekijöitä.
Kuvittele, että istut kuninkaallisessa pöydässä ja puhelimesi alkaa soida.
Et vastaisi siihen. Ei.
Olet hyvin keskittynyt siihen, missä ja kenen seurassa olet.
Et vastaisi.
Et malttaisi poistua edes siksi aikaa, että kävisit vessassa.
Samalla antaumuksella meidän tulisi elää joka päivä.
Jos jokin häiritsee, pitää käyttää auktoriteettia: -
"Et ansaitse olla täällä. En katso sinua, en puhu sinulle, -
en ajattele sinua."
Ala puhua Sanaa ja ylistää Herraa. Ylistä Häntä kaikissa tilanteissa, aina,
sillä Hän on niin hyvä, että Hän korjaa sen.
Inhimillisyytemme ja syntiinlankeemuksen vuoksi -
ja koska olimme erillämme Jumalasta, -
kehitimme karkotettujen tapoja ja käyttäytymismalleja.
Mutta tosiasiassa emme enää ole karkotettuja.
Olemme Hänen yhteydessään. Pitää uudistaa ajattelumme.
Katsopa kameraan ja rukoile taivasta maan päälle -
niille, jotka kaipaavat ja janoavat lisää, kuten minä ja sinä.
Rukoilen puolestanne.
Uskon, että luonasi on enkeleitä vieraana.
He kohtaavat sinut siellä, missä olet.
Kärsitpä sitten pelosta, ahdistuksesta, masennuksesta tai sairaudesta.
Mikä ikinä on vienyt huomiosi tai vetänyt sinua pois -
istuimeltasi Kristuksen luona.
Sidomme ne voimat Jeesuksen nimessä.
Niillä ei ole valtaa, sillä sinut on asetettu taivaallisiin Hänen kanssaan.
Isä, minä kiitän sinua, kun nyt keskitymme sinuun.
Isä, kiitos, että kävelemme nyt kuninkaalliseen palatsiin.
Se on täynnä kultaa.
Astumme sisään, ja meidät saatetaan oikealle.
Meille osoitetaan istuin.
Enkeli saattaa meidät paikallemme.
Istuimessa on nimemme. Kun istuudumme, katsomme lautasta.
Käännä lautanen ympäri. Siinä lukee nimesi.
Kosketa kultaisia ruokailuvälineitä.
Katso leipää edessäsi.
Näe kaikki runsaus, joka Jumalalla on.
Katso vasemmalle tai oikealle sen mukaan, missä istut.
Jos olet pöydän vasemmalla puolella, Hän on vasemmalla.
Jos olet oikealla puolella, Hän on sinusta oikealla.
Hän istuu siellä valkoisissa. Hänellä on kultakruunu, jossa on jalokiviä.
Hänellä on kädessään kultamalja ja kultasormuksia.
Hän on täynnä kirkkautta. Hän nauraa, ja Hän on täynnä iloa.
Et ole siellä, koska olet ansainnut sen. Olet siellä, koska Hän kutsui sinut.
Koska Hän maksoi hinnan.
Sinut on asetettu sinne Hänen kanssaan. Älä nouse. Ota vastaan.
Pysy siellä ja anna Hänen hoitaa sinua.
Herra, me kiitämme Sinua. Kiitos, Jeesus.
Hän parantaa ihmisiä juuri nyt. Hän parantaa ruoansulatusongelmia.
Kiitos, Jeesus. Kiitos, Herra.
Polvia paranee.
En tiedä, onko polvesi leikattu.
Herra, kiitos, Jeesus. Kiitos, Jeesus.
Rammat jalat alkavat oieta Jeesuksen nimessä.
Jotkut teistä kaipaavat omaa kokemuksellista tietoa Jumalasta.
Se muuttaa kaiken.
Sano perässäni seuraava rukous ääneen -
ja usko se parhaan kykysi mukaan.
Rakas Jumala, -
minä olen syntinen.
Olen siitä hyvin pahoillani.
Minä uskon, -
että Jeesuksen veri -
on pessyt pois syntini -
ja minä olen puhdas.
Ja nyt kun olen puhdas, -
minä julistan rohkeasti, -
että Sinä olet Herrani ja Vapahtajani.
Ennen kuin sanot 'aamen', -
niska-, selkä- tai pääkipusi paranee Jeesuksen nimessä.
ISN on paljon muutakin kuin vain kristillinen tv-kanava.
ISN-sovellus tuo ohjelmavirran 24/7 mobiililaitteelle tai älytelevisioon.
Voin katsoa lempiohjelmaani milloin haluan.
Ohjelmat muuttavat ihmisten elämää.
Monet ovat parantuneet ja saaneet rukousvastauksia.
Valmistaudu saamaan yliluonnollinen läpimurto, parantuminen ja ihme.
Lataa ilmainen ISN-sovellus.
Ensi viikolla: -
Hei! Olen Brenda Kunneman.
Jumala sanoi valmistelevansa omiaan tällä vuosikymmenellä -
siunausta ja juhlaa varten. Varaudu siis uusiin siunauksen tasoihin.
Liity kanssani Sid Rothin seuraan Yliluonnollista-ohjelmaan.
Oletko valmis?
Suomennos: Marianne Tenetz